
1. Predgovor 


Geografska imena dodjeljujemo obilježjima (objektima) u prostoru kako bismo definirali 
prostor koji nas okružuje, da bismo odredili položaj i orijentaciju u prostoru te služe kao osnova 
u komunikaciji pri objašnjavanju prostornih odnosa. Zakonom o državnoj izmjeri i katastru 
nekretnina (Narodne novine, broj 112/18), (u daljnjem tekstu: Zakon), geografsko ime 
definirano je kao ime kojim se imenuju objekti i pojave na planetu Zemlji. Geografska imena 
razvijaju se kroz stoljeća, uvjetovana su fizičko-geografskim obilježjima prostora, migracijama 
stanovništva, političko-geografskim promjenama, promjenama u načinu korištenja prostorom 
te načinom upravljanja prostorom. Geografska imena identificiraju i odražavaju kulturu, 
povijesnu baštinu i topografiju jednog područja, nacije i međunarodne zajednice. Dosljednost 
njihove primjene osnova je učinkovite komunikacije i socioekonomskog razvoja. Zbog svojega 
razvoja kroz stoljeća, geografska imena odražavaju i povijesni i kulturni razvoj pojedinog 
područja te tvore njegovu kulturnu baštinu. Geografskim imenima ne identificiraju se samo 
geografska obilježja (objekti) već i pojedinci, grupe i nacije. 


Svakodnevna komunikacija, spasilačke akcije, prostorna planiranja, donošenje odluka i 
dokumenata vezanih za prostor i prostorne odnose te druge svakodnevne aktivnosti sadržavaju 
podatke o prostoru, a geografska imena jedan su od najrasprostranjenijih oblika prepoznavanja 
položaja i orijentacije u prostoru. Da na Bašćanskoj ploči, prvom pisanom dokumentu s 
hrvatskim imenom na hrvatskom jeziku kojom kralj Zvonimir daruje zemlju crkvi sv. Lucije na 
Krku, nisu navedena geografska imena (Krbava, Lika, Vinodol...) bilo bi otežano ili nemoguće 
identificirati osobe, prostorne odnose te povezati osobe s događajima. 


U cilju jedinstvene standardizacije geografskih imena u Republici Hrvatskoj, Povjerenstvo za 
standardizaciju geografskih imena (dalje: Povjerenstvo) u okviru Zakonom propisanih zadaća, 
daje Preporuke za standardizaciju geografskih imena u Republici Hrvatskoj — pisanje i uporaba 
geografskih imena iz stranih jezika (u daljnjem tekstu: Preporuke za pisanje i uporabu 
geografskih imena iz stranih jezika). 


2. Svrha Preporuka 


Posljedica nepostojanja preporuka za standardizaciju geografskih imena nedostatak je kriterija 
za pisanje ili uporabu geografskih imena te je rezultat toga nedosljedna, nesustavna i 
neujednačena primjena geografskih imena u sustavu javne uprave te u medijima, popularno- 
stručnim časopisima, znanstvenim tekstovima, školskim udžbenicima i priručnicima te u 
leksikografskim i kartografskim djelima. 


Zbog strukovno jednostranog pristupa problematici geografskih imena konačni oblik imena koji 
dolazi u službenu uporabu nisu obradili svi relevantni stručnjaci. Svrha Preporuka je doprinijeti 
standardizaciji pisanja i korištenja geografskih imena. Prednosti postojanja standardiziranih 
geografskih imena posebno dolaze do izražaja u državnoj upravi jer im je osnovna svrha točna 

i učinkovita administracija te unutardržavna i međunarodna komunikacija. Potrebno je naglasiti 
važnost međunarodne komunikacije te mogućih diplomatskih problema kod nesustavne i 
nedosljedne uporabe stranih geografskih imena na pravilan način. 


3. Pregled stanja 


Kao što je već navedeno, do donošenja Zakona problematika geografskih imena nije bila 
dovoljno razrađena te nije postojalo nacionalno tijelo za standardizaciju geografskih imena, kao 
ni preporuke ili smjernice za standardizaciju geografskih imena. 


lako sa zakonodavnoga gledišta problematika geografskih imena nije bila uređena, u Republici 
Hrvatskoj postoji nekoliko tijela javne vlasti koje su održavale i održavaju različite baze 
geografskih imena (endonima i/ili egzonima); Državna geodetska uprava, Ministarstvo vanjskih 
i europskih poslova, Narodna banka Hrvatske, Hrvatski hidrografski institut, Hrvatske vode, 
Hrvatske ceste, Državni zavod za statistiku, Leksikografski zavod Miroslav Krleža i Institut za 
hrvatski jezik i jezikoslovlje. Navedene baze međusobno nisu povezane. 


4, Zakonodavni okvir 


Donošenjem Zakona stvorili su se preduvjeti za povećanje učinkovitosti prikupljanja, upravljanje 
te razvoj samog registra propisivanjem nadležnosti za vođenje Registra geografskih imena te 
osnivanjem Povjerenstva za standardizaciju geografskih imena Republike Hrvatske. Navedeno 
će u konačnici rezultirati povećanjem kvalitete, olakšanim korištenjem navedenih prostornih 
podataka i njihovom većom dostupnošću svim zainteresiranim dionicima. 


Kao što je spomenuto, do donošenja Zakona, problematika geografskih imena u Republici 
Hrvatskoj bila je nedovoljno razrađena. Tako je, također prvi put, temeljem navedenog Zakona 
glavni ravnatelj Državne geodetske uprave donio 20. 5. 2020. godine Pravilnik o registru 
geografskih imena (Narodne novine, broj 59/20). 


- < Povjerenstvo za standardizaciju geografskih imena 


Na temelju članka 148. stavka 2. Zakona Vlada Republike Hrvatske na sjednici održanoj 28. 
ožujka 2019. godine imenovala je predsjednika i članove Povjerenstva za standardizaciju 
geografskih imena: 


1. dr. sc. DAMIR ŠANTEK, ravnatelj Državne geodetske uprave, predsjednik Povjerenstva 
za standardizaciju geografskih imena. 
2. Članovi Povjerenstva za standardizaciju geografskih imena: 


— dr. sc. TEA LONČAR, predstavnica središnjeg tijela državne uprave nadležnog za 
vanjske poslove 


— DUBRAVKA ĐURIĆ NEMEC, predstavnica središnjeg tijela državne uprave nadležnog za 
kulturnu baštinu 


— ANTONIJA NEMET, predstavnica središnjeg tijela državne uprave nadležnog za znanost 
i obrazovanje 


— PEJO BROČIĆ, predstavnik Hrvatskog hidrografskog instituta 


— dr.sc. GORANKA BLAGUS BARTOLEC, predstavnica Instituta za hrvatski jezik i 
jezikoslovlje 


— dr. sc. IVANA HORBEC, predstavnica Hrvatskog instituta za povijest 

— prof. dr. sc. STANISLAV FRANGEŠ, predstavnik Hrvatskog kartografskog društva 
— prof. dr. sc. ALEKSANDAR TOSKIĆ, predstavnik Hrvatskog geografskog društva 
— dr. sc. IVANA CRLJENKO, predstavnica Leksikografskog zavoda Miroslav Krleža 


— prof. dr. sc. JOSIP FARIČIĆ, predstavnik sveučilišta koje se bavi obrazovanjem i 
istraživanjem u području geografskih imena 


— doc. dr. sc. HELENA PAVLETIĆ, predstavnica sveučilišta koje se bavi obrazovanjem i 
istraživanjem u području geografskih imena. 


Sukladno članku 148., stavcima 1. i 4. Zakona Povjerenstvo obavlja sljedeće poslove: 


- < daje preporuke za standardizaciju geografskih imena 

- < prati provedu propisa o naseljima i njihovu primjenu u geografskim imenima 

- < provodi reviziju toponima te po potrebi utvrđuje nove 

- < utvrđuje načela pisanja i uporabe stranih geografskih imena za primjenu u obrazovanju, 
znanosti, hrvatskoj diplomaciji i dr. 

- < daje prijedloge i preporuke standardizacije geografskih imena u Republici Hrvatskoj i 
stranih geografskih imena 

- < daje preporuke za poboljšanje registra geografskih imena 


- < sudjeluje u radu međunarodnih organizacija koje se bave geografskim imenima. 


Povjerenstvo za standardizaciju geografskih imena na svojoj 3. sjednici održanoj 6. svibnja 2020. 
usvojilo je Preporuke za standardizaciju geografskih imena u Republici Hrvatskoj — pisanje i 
uporaba geografskih imena iz stranih jezika (u daljnjem tekstu: Preporuke za pisanje i uporabu 
geografskih imena iz stranih jezika). 


Poslove standardizacije geografskih imena obavljaju javnopravna tijela sukladno preporukama 
Povjerenstva za standardizaciju geografskih imena. 


5. Preporuke za pisanje i uporabu geografskih imena iz stranih jezika 


Preporuke za pisanje geografskih imena iz stranih jezika 


Prema pravopisnim normama hrvatskoga jezika, geografska imena iz stranih jezika pišu se: 


a) izvorno (kao endonim), tj. onako kako se pišu u jeziku iz kojeg su preuzeta, ako su izvorno 
pisana latinicom i nisu prilagođavana hrvatskom jeziku. Izvorno se mogu pisati imena 
gradova, imena teritorijalnih jedinica kao što su pokrajine, savezne države i sl., reljefni i 
vodeni oblici (Bonn, Bruxelles, Cape Town, Dijon, Guadalquivir, Kentucky, Loch Ness, 
Mississippi, Philadelphia, Rio de Janeiro, Ruhr, Szombathely, Tallinn, Tromsg, Ucayali, 
Wales, Washington, Yellowstone) 


b) prema transkripcijskim i transliteracijskim pravilima za pojedine jezike i pisma ako 
izvorno geografsko ime nije iz jezika koji se služi latinicom (Fukushima, Kryvyj Rig, Kyoto, 
Pyongyang). Ovako se mogu pisati geografska imena u zahtjevnijoj uporabi, npr. u 
stručnim i znanstvenim tekstovima 


c) prilagođeno (kao egzonim), tj. različito od izvornog imena (endonima), prema 
uobičajenom izgovoru u hrvatskome i slovima hrvatske latinice ako je: 


izvorno geografsko ime iz jezika koji se služe ćirilicom (Moskva, Sankt-Peterburg, 
Ohrid, Soči, Sofija, Ural). S obzirom na to da su neka ustaljena ukrajinska 
geografska imena u hrvatski jezik ušla prema ruskome izgovoru (Černobil, 
Dnjepar, Dnjepropetrovsk, Harkov, Kijev, Lavov), istovrijedno je i njihovo pisanje 
prema pravilima koja vrijede za prenošenje ukrajinske ćirilice na hrvatsku 
latinicu (Čornobilj, Dnjipro, Dnjipropetrovsk, Harkiv, Kijiv, Ljviv), a za nova 
ukrajinska geografska imena i ona koja u hrvatskome jeziku nisu prilagođena 
prema ruskome izgovoru preporučuje se prilagodba prema ukrajinskome 
izgovoru (Černivci, Kerč, Zaporižja) 


izvorno geografsko ime iz jezika koji se ne služe latinicom ili ćirilicom 
(Aleksandrija, Bejrut, Bombaj (današnji Mumbai), Damask, Fukušima, Gruzija, 
Himalaja, Hindukuš, Hokaido, Honšu, Jokohama, Kairo, Kjoto, Kjušu, Mikonos, 
Nagoja, Nišapur, Peking, Pjongjang, Radžastan, Solun, Suhumi, Šangaj, Tajvan, 
Tesalija, Tokio) 


izvorno geografsko ime iz jezika koji se služe latinicom i prošlo je pravopisnu, 
morfološku ili tvorbenu prilagodbu u hrvatskom jeziku (Beč, Budimpešta, Drač, 
Bugarska, Engleska, Češka, Falačka, Galicija, Irska, Katalonija, Kalifornija, 
Provansa, Saska, Teksas, Tiringija, Virdžinija, Varšava, Trst) 


značenjski prilagođeno, tj. nastalo prevođenjem jednorječnoga imena te cijelog 
ili dijela višerječnog imena u kojemu je prepoznatljiva imenica ili pridjev 


(Asadovo jezero, Bijeli Nil, Crno more, Gradišće, Nova zemlja, Novi Južni Wales, 
Španjolska Sahara, Telski Atlas, Zapadna rijeka, Žuta rijeka). 


- < Preporuke za pisanje geografskih imena iz stranih jezika prema uporabi 


Geografska imena iz stranih jezika pišu se različito ovisno o uporabi: 


a) 


o 


C 


u posebnoj službenoj uporabi normirana su samo imena država i ovisnih područja. Ona 
se upotrebljavaju u međunarodnim službenim dokumentima i komunikaciji, što znači da 
u Općoj uporabi nisu obvezujuća. Određena su na temelju jezičnih, pravnih i političkih 
kriterija, osobito prema načelu usklađenosti s izvornim imenom (na primjer, slijedeći 
zahtjeve nekih država da se ne mijenjaju izvorna imena njihovih država ili korijeni riječi 
u hrvatskom jeziku (C6te d'Ivoire, Bjelarus, El Salvador, Cabo Verde / Kabo Verde, Timor- 
Leste)). Većina ih je prilagođena prema uobičajenome izgovoru u hrvatskome, slijedeći 
tradicijsko načelo (Cipar, Danska, Finska, Somalija, Tajland) 


u stručnim i znanstvenim radovima, osim pisanja prema uobičajenome izgovoru u 
hrvatskome jeziku (Peking, Bombaj, Fukušima, Hirošima, Krivi Rog, Kjoto, Mikolajiv, 
Pjongjang), imena _iz stranih jezika mogu se pisati prema transkripcijskim i 
transliteracijskim pravilima za pojedine jezike i pisma (Beijing, Bombay, Fukushima, 
Hiroshima, Kryvyj Rig, Kyoto, Mykolajiv, Pyongyang) 


u općoj i javnoj uporabi preporučuje se pisanje prilagođenih geografskih imena ako su 
ona ustaljena i to prema uobičajenome izgovoru u hrvatskome i slovima hrvatske 
latinice (Peking, Bombaj, Fukušima, Hirošima, Krivi Rog, Kjoto, Mikolajiv, Pjongjang). Ako 
se izvorno i prilagođeno ime upotrebljavaju podjednako često, prednost ima potvrđeno 
prilagođeno ime (Rona, a ne Rhone; Saona, a ne Saćne). 


Ovisno o geografskom objektu, u hrvatskom se jeziku prilagođena imena upotrebljavaju za: 


d) 


e) 


sve kontinente, veće prirodne i kulturne cjeline, oceane i povijesne države (Abesinija, 
Afrika, Angloamerika, Arktik, Austro-Ugarska, Azija, Bizant, Čehoslovačka, Europa, 
Indijski ocean, Pruska, Tihi ocean) 


većinu država, mora i ovisnih područja (Crveno more, Čukotsko more, Egejsko more, 
Irska, Finska, Francuska Gijana, Kajmanski Otoci, Nova Kaledonija, Rumunjska, 
Sredozemno more, Tanzanija, Turska). Manji broj imena država izvorno se preuzima iz 
jezika koji se služe latinicom jer se pišu isto kao u hrvatskome jeziku i govornici ih mogu 
izgovarati bez poteškoća (npr. Argentina, Barbados, Burkina Faso, Crna Gora, Palau, 
Samoa, Slovenija, Venezuela) 


mnoge prirodne regije, povijesne pokrajine, savezne države, upravne jedinice, otoke i 
otočja (Aleuti, Antili, Gibsonova pustinja, Gobi, Grenland, Koruška, Lukanija, Novi Južni 
Wales, Provansa, Sahara, Saska, Sjeverna Dakota, Sjeverni Frizijski otoci, Tasmanija) 


£) neke važnije, osobito veće i prekogranične, kopnene reljefne oblike (planine, planinski 
lanci, zavale, visoravni i dr.), obalne i podmorske reljefne oblike te kopnene vode 
(osobito imena rijeka i jezera) i ostale geografske objekte većeg povijesnog ili 
suvremenog značenja (brane, zidine, arheološka nalazišta i dr.) (Asuanska brana, 
Himalaja, Hindukuš, Istočne Alpe, Južni Karpati, Meksička visoravan, Mekong, Pad, Slano 
jezero, Stjenjak, Tunsko jezero) 


h 


— 


neka naselja koja su govornicima hrvatskoga povijesno važna ili su sadašnji glavni i 
svjetski važniji gradovi i luke (Alep, Aleksandrija, Atena, Beč, Frankfurt na Majni, Napulj, 
Pariz, Solun, Varšava, Venecija). U skladu sa suvremenim trendom uporabe izvornih 
imena, naselja iz jezika pisanih latinicom koja su postala važna u novijoj povijesti nemaju 
prilagođeno ime (Auckland, Bruxelles, Dublin, New York, Rio de Janeiro, Stockholm). 
ZaStarjela imena naselja upotrebljavaju se samo u povijesnome kontekstu, npr: Bruselj 
(Bruxelles), Carigrad (Istanbul), Jakin (Ancona), Marselj (Marseille), Mletci (Venecija), 
Požun (Bratislava). 


- < Preporuke za standardizaciju egzonima 


Hrvatski su egzonimi hrvatska imena za strane geografske objekte, što znači da se pišu slovima 
hrvatske abecede i prema uobičajenom izgovoru u hrvatskom. Upotrebljavaju se u Republici 
Hrvatskoj i drugim državama (Slovenija, Austrija, Mađarska i dr.) u kojima živi hrvatska manjina 
čiji pripadnici govore hrvatski jezik. 


Za mnoge je hrvatske egzonime zbog različitog stupnja, načina i vremena prilagodbe 
karakteristična višeimenost, tj. uporaba više imena za isti geografski objekt. Nije potpuno jasno 
ni kada upotrijebiti egzonim, a kada endonim. Zato je egzonime potrebno standardizirati, tj. 
odrediti njihovo jedinstveno pisanje i uporabu, što je u skladu s preporukama UNGEGN-a 
(rezolucije 1/4, 11/28) i Zakonom. 


Poslove standardizacije geografskih imena u skladu sa Zakonom, obavljaju javnopravna tijela 
sukladno preporukama Povjerenstva. 


U slučaju službenih imena država, poslove standardizacije geografskih imena obavlja 
Ministarstvo vanjskih i europskih poslova, a poslove standardizacije službenih imena država i 
ovisnih područja kojima se služi Hrvatska narodna banka, obavlja upravo ta banka (Odluka o 
transakcijskim računima, 2019.). 


Povjerenstvo daje prijedloge i preporuke za standardizaciju egzonima u općoj i javnoj uporabi, 
tj. u obrazovanju, znanosti, nakladništvu, medijima, kartografiji, leksikografiji i namijenjena su 
širokomu krugu govornika hrvatskoga jezika (učenicima, nastavnicima i profesorima, lektorima, 
djelatnicima u javnim službama, nakladnicima, novinarima, prevoditeljima itd.). 


Provedbu i dinamiku standardizacije egzonima određuje Povjerenstvo na svojim sjednicama. 
Dokumenti i odluke koje Povjerenstvo donese upućuju se ministarstvima, tijelima državne, 
lokalne i javne uprave, vodećim medijima / medijskim kućama i nakladnicima te o njima na 
svojim internetskim stranicama Državna geodetska uprava obavještava javnost. 


Kao osnovni korpus za standardizaciju mogu poslužiti egzonimi popisani u priručniku Hrvatski 
egzonimi II., kojeg je objavio Leksikografski zavod Miroslav Krleža u Zagrebu 2018., odnosno 
web aplikacija Hrvatski egzonimi istog izdavača. 


Pri standardizaciji egzonima primjenjuju se opća pravopisna i tvorbena pravila za pisanje 
geografskih imena i pripadnih oblika riječi, pravila za pisanje velikog i malog početnog slova, 
sastavljenog i nesastavljenog pisanja riječi, pravila za pisanje posvojnih i odnosnih pridjeva 
(ktetika) izvedenih iz stranih geografskih imena te pravila za pisanje imena stanovnika (etnika) 
u muškome i ženskome rodu te u množini i njihovih padežnih oblika. 


Pri rješavanju spornih pitanja, koja najčešće nastaju zbog višeimenosti, potrebno je 
primjenjivati sljedeća načela: 


a) načelo sustavnosti: strana se geografska imena sustavno prilagođuju prema postojećim 


tvorbenim obrascima u hrvatskome jeziku koji su zajednički pojedinim vrstama imena 
(ako se preporučuje Bijeli Drim, onda se preporučuje i Crni Drim; ako se preporučuje 
Gardsko jezero (talijanski Lago di Garda), onda se preporučuje i Komsko jezero (talijanski 
Lago di Como) 


b) tradicijsko načelo: strana se geografska imena prilagođuju u skladu s tradicijom uporabe 


O. 


Li 


određenog imena u hrvatskom jeziku jer dugotrajnost uporabe upućuje na prihvaćenost 
određenog imena u hrvatskom jeziku te postojanje društveno-povijesnih, kulturnih i 
ekonomskih veza hrvatske zajednice s drugim zajednicama u prošlosti (Beč, Budimpešta, 
Prag, Rim). Treba voditi računa o tome da se pritom egzonimi temeljeni na tradicijskome 
načelu ne miješaju sa zastarjelim imenima (Carigrad, Jakin, Mletci, Požun) 


načelo ovjerenosti i potvrđenosti u uporabi: prednost u uporabi ima geografsko ime koje 
je potvrđeno u više izvora jer je time u većoj mjeri prihvaćeno u hrvatskom jeziku (Modri 
Nil, a ne Plavi Nil; Ribinsko jezero, a ne Rybinsko jezero; Slano jezero, a ne Tuz; 
Ujedinjeno Kraljevstvo Velike Britanije i Sjeverne Irske, a ne Ujedinjena Kraljevina Velike 
Britanije i Sjeverne Irske; Volinija, a ne Volinj) 


načelo produktivnosti: prednost u uporabi ima geografsko ime koje se bolje uklapa u 
sustav hrvatskog jezika (Bjelokosna Obala, a ne Obala Bjelokosti; Privjetrinski otoci, a ne 
Otoci privjetrine) te kraće ime (Bahami, a ne Bahamski otoci; Filipini, a ne Filipinski otoci; 
Karelija, a ne Karelijska Republika) 


načelo prilagođenosti suvremenom jeziku: prednost imaju geografska imena koja su 
usklađena sa suvremenim standardnojezičnim zakonitostima hrvatskoga jezika (Bijeli 
Nil, a ne Bieli Nil; Del, a ne Delos; Delta Mississippija, a ne Misisipijeva delta; Europa, a 
ne Evropa; Zakint, a ne Zakintos) 


načelo usklađenosti s izvornim imenima: prednost imaju prilagođena geografska imena 
u kojima su zadržana obilježja izvornih imena, i to: imena u kojima je prevedena svaka 
riječ izvornoga imena — npr. Crno more (turski Karadeniz); Veliko slano jezero (engleski 
Great Salt Lake), imena u kojima je apozicija kao sastavnica izvornoga imena prevedena 


— 


B 


h) 


kao sastavnica prilagođenoga imena u hrvatskome jeziku — npr. Rt Ince (turski 
Inceburun), Rt Komorin (engleski Cape Comorin); Kanal Rajna — Majna — Dunav 
(njemački Rhein-Main-Donau-Kanal) i imena s množinskim oblicima izvornih imena — 
npr. Bahami (engleski The Bahamas) 


načelo jednostavnosti: pri uporabi geografskoga imena treba pojednostavniti odabir 
(uporabu) većega broja imena, nudeći jedno, najviše dva standardizirana imena za isti 
strani geografski objekt. Dvostruka imena mogu se upotrebljavati ako postoji potvrđena 
tradicija uporabe obaju imena (Andaluzijsko gorje i Betijski kordiljeri; Južna Koreja i 
Republika Koreja; Kijev i Kijiv; Krimski poluotok i Krim; Latvija i Letonija), ako su oba 
imena podjednako dobro uklopljena u sustav hrvatskoga jezika, a nastala su, primjerice, 
zbog različitih pravila tvorbe imena ili nestandardiziranoga geografskog nazivlja (Egejsko 
otočje i Egejski otoci; Iranska visoravan / Iransko visočje / Iransko gorje) i ako je riječ o 
politički spornim imenima (Japansko more i Istočno more) 


načelo normativne hijerarhije: u skladu s navedenim načelima, kako bi se razriješio 
problem dvostrukosti geografskih imena koja se pojavljuju u praksi, potrebno je odrediti 
hijerarhiju važnosti imena prema kojoj prilagođeno geografsko ime može biti: 


e standardizirano tj. preporučeno geografsko ime kojemu se u općoj uporabi daje 
prednost u odnosu na druga imena (Bahami, a ne Bahama; Mađarska, a ne 
Madžarska; Tenerife, a ne Tenerifi) 


e —_istovrijedno geografsko ime koje je ravnopravno standardiziranom geografskom 
imenu i preporučuje se u uporabi, ali je njegov oblik određen na temelju drugih 
načela (npr. Latvija i Letonija, Dnjepar i Dnjipro) 


e dopušteno geografsko ime koje nema normativnu vrijednost i ne preporučuje 
se upotrebljavati kao standardizirano ime, ali je zabilježeno zbog tradicije | 
čestoće u uporabi (uz preporučeni oblik Havaji dopuštena je inačica Havajski 
otoci; uz preporučeni oblik Pampa dopuštena je inačica Pampe) 


e —nepreporučeno geografsko ime koje se ne preporučuje upotrebljavati jer nije u 
skladu s tvorbenim načelima suvremenoga hrvatskog jezika, pogrešno je 
zapisano i preneseno ili je kulturološki i politički nekorektno (primjerice, uz 
preporučena imena Veliko slavsko jezero, Mjanmar ili Mumbai u suvremenom 
se kontekstu ne preporučuju oblici Veliko ropsko jezero, Burma ili Bombaj). 


Načela za uporabu egzonima 


Prema preporuci UNGEGN-a (rezolucije 11/28, 11/29, IV/20, V/13), uporaba postojećih egzonima 
trebala bi se smanjiti i ne bi se trebali stvarati novi egzonimi. Pri odabiru izvornog ili 
prilagođenog imena u općoj i javnoj uporabi, može se poslužiti zaključcima međunarodne 
Radne skupine za egzonime (pri UNGEGN-u) (Jordan, 2017.), prema kojima se standardizirana 
prilagođena imena obično upotrebljavaju: 

b) 


€) 


e) 


u jeziku primatelju (npr. kad se hrvatski govornici nalaze unutar hrvatskoga govornog 
područja ili kad se u Republici Hrvatskoj objavljuju tekstovi, atlasi, kartografski ili grafički 
prilozi i sl. na hrvatskom jeziku namijenjeni govornicima hrvatskoga jezika) 


ako se izvorno ime sastoji od specifičnoga imena i značenjski razumljive imenice ili 
pridjeva (more, jezero, rijeka, zaljev i dr.; nov, star, velik, mali, bijel, crn, gornji, donji, 
sjeverni, južni i dr.) (Bodensko jezero za Bodensee; Crna Volta za Volta Noire; Gornja 
Šleska za Gćrny Šlask / Horni Slezsko; Istočni Falkland za East Falkland; Mala Azija za 
Kucuk Asya; Nova Gvineja za New Guinea; Velika Trnava za Tarnava Mare) 


ako imenovani geografski objekt ima bliske i tradicionalne veze sa zajednicom jezika 
primatelja (Bavarska, Beč, Budimpešta, Trst, Venecija) 


ako je imenovani geografski objekt povijesno ili danas važan (za zajednicu jezika 
primatelja) (Alep, Bejrut, Franačka, Fukušima, Himalaja, Kalifornija) 


ako se imenovani geografski objekt prostire na više govornih područja (Alpe, Drava, 
Dunav, Karpati, Rajna). 


Predsjednik Povjerenstva za 


standardizaciju geografskih imena 


GLAVNI RAVNATELJ 
DRŽAVNE GEODETSKE UPRAVE 


Dr. se. Damifš 

